252 Euroopa Liidu Teataja 16/1. kd 32003R1983 17.11.2003 EUROOPA LIIDU TEATAJA L 298/34 KOMISJONI MÄÄRUS (EÜ) nr 1983/2003, 7. november 2003, Euroopa Parlamendi ja nõukogu määruse (EÜ) nr 1177/2003 (tulu ja elutingimusi käsitleva ühenduse statistika (EU-SILC) kohta) rakendamise kohta seoses esmaste sihtmuutujate loeteluga (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 16. juuni 2003. aasta määrust (EÜ) nr 1177/2003 tulu ja elutingimusi käsitleva ühenduse statistika (EU-SILC) kohta, (*) eriti selle artikli 15 lõike 2 punkti a, ning arvestades järgmist: (1) > Käesoleva määruse eesmärk on kehtestada ühine raamistik tulu ja elutingimusi käsitleva ühenduse statistika (edaspidi EU-SILC) süstemaatiliseks tootmiseks, mis hõlmab võrdle- vaid ja päevakohaseid läbilõike- ja kestevandmeid tulu ning vaesuse ja sotsiaalse tõrjutuse taseme ja struktuuri kohta siseriiklikul ja Euroopa tasandil. (2) Vastavalt määruse (EÜ) nr 1177/2003 artikli 15 lõike 2 punktile a tuleb kehtestada rakendusmeetmed, et määrat- leda läbilõikeosa igasse valdkonda lisatavate ning kestev- osasse lisatavate esmaste sihtmuutujate loetelu, kaasa arva- tud muutujakoodide ja andmete edastamisel kasutatava tehnilise vormingu kindlaksmääramine. (3) Käesolevas määruses sätestatud meetmed on kooskõlas sta- tistikaprogrammi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Sihtmuutujate loetelu, muutujakoodid ja andmete edastamisel kasutatav tehniline vorming tulu ja elutingimusi käsitleva ühenduse statistika (EU-SILC) põhitoimingute jaoks sätestatakse lisas. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. november 2003 (1) ELTL 165, 3.7.2003, lk 1. Komisjoni nimel komisjoni liige Pedro SOLBES MIRA